Color Lines-færgen "Superspeed" fra Kristiansand til Hirtshals nåede lørdag ikke længere end til Oksøy Fyr, før kaptajnen besluttede at vende om for at slippe af med et overordentligt overrislet og meget voldsomt ungdommeligt selskab om bord. - Vi prøver at vise, at vi ikke vil have den slags opførsel. Derfor måtte vi reagere hurtigt, siger rederiets linjedirektør, Odd Grønberg, til den norske nettavisen. Ved returanløbet i Kristiansand blev i alt 11 passagerer sat af færgen, hvorefter "Superspeed" godt og vel en times tid forsinket atter stævnede ud mod Hirtshals. /ritzau/

Referat:
Færgen fra Kristiansand til Hirtshals måtte lørdag vende om, da et ungdommeligt selskab gik amok i druk og ballade.